BEM โบรกแนะซื้อเป้า 9.30 บ. คาดงบ Q1 โตแรง 110% ตามผู้โดยสารทางด่วนพุ่ง
BEM โบรกแนะซื้อเป้า 9.30 บาท คาดผลประกอบการไตรมาส 1/66 โตแรง 110% ตามผู้โดยสารทางด่วนพุ่ง ลุ้นทั้งปีนี้กำไรแตะ 3.66 พันล้าน โต 50%
BEM โบรกแนะซื้อเป้า 9.30 บาท คาดผลประกอบการไตรมาส 1/66 โตแรง 110% ตามผู้โดยสารทางด่วนพุ่ง
9 พ.ค. 2566

บล.ดาโอ ระบุในบทวิเคราะห์วันนี้(9 พ.ค.66) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM โดยประเมินประเมินกำไรสุทธิไตรมาส 1/66 โต 110% เทียบช่วงเดียวกันของปีก่อน และ โต 17% เทียบไตรมาสก่อนหน้า ที่ 705 ล้านบาท หนุนด้วยปริมาณการใช้ทางด่วน และรถไฟฟ้าที่ฟื้นตัวต่อเนื่อง ผู้ใช้ทางด่วนโตเด่น
ล่าสุดเดือน มี.ค. อยู่ที่ 1.15 ล้านเที่ยว/วัน โต 19% เทียบช่วงเดียวกันของปีก่อน และโต 2% เทียบเดือนก่อนหน้า
ทั้งนี้ประเมินราคาหุ้น BEM จะเริ่มฟื้นตัว Bottom out หลังปรับฐาน 9.1% ตั้งแต่ต้นปีถึงปัจจุบัน แนะนำให้เริ่มทยอยซื้อสะสม โดยประเมินกำไรสุทธิปี 66 ที่ 3.66 พันล้านบาท โต 50% เทียบช่วงเดียวกันของปีก่อน และปี 67 อยู่ที่ 4.19 พันล้านบาท โต 14.6%เทียบช่วงเดียวกันของปีก่อน